               EURÓPSKA KOMISIA
            V Bruseli6. 11. 2017
            COM(2017) 641 final
            2017/0283(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie v Spoločnom veterinárnom výbore zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, k rozhodnutiu č. 1/2017 o zmene dodatku 6 k prílohe 11 k dohode

               DÔVODOVÁ SPRÁVA

               1.KONTEXT NÁVRHU

               ·Odôvodnenie a ciele návrhu rozhodnutia

               Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „poľnohospodárska dohoda“) nadobudla platnosť 1. júna 2002.

               Švajčiarsko využilo niekoľko po sebe nasledujúcich časovo obmedzených období, počas ktorých mohlo uplatniť výnimku týkajúcu sa vyšetrenia na zistenie prítomnosti trichinel v jatočných telách a mäse domácich ošípaných určených na výkrm a zabitie v bitúnkoch s nízkou kapacitou. Vo Švajčiarsku nebol zistený žiadny prípad výskytu trichinel už viac ako päťdesiat rokov. Švajčiarsko má navyše fungujúci program zisťovania a zaväzuje sa, že mäso domácich ošípaných uvádzané na trh v rámci Európskej únie sa vždy vyšetrí na zistenie prítomnosti trichinel v jatočných telách a mäse domácich ošípaných. Preto je možné ukončiť časovú obmedzenosť výnimky.

               V dôsledku toho by sa malo upraviť znenie ustanovení dodatku 6 k prílohe 11 k poľnohospodárskej dohode.

               Článkom 19 ods. 1 prílohy 11 k poľnohospodárskej dohode sa zriaďuje Spoločný veterinárny výbor zložený zo zástupcov oboch strán. Je poverený skúmaním všetkých otázok týkajúcich sa uvedenej prílohy a jej uplatňovania a vykonávaním úloh, ktoré sú v nej stanovené. Má najmä rozhodovaciu právomoc v prípadoch stanovených v prílohe 11. Článkom 19 ods. 3 prílohy 11 k poľnohospodárskej dohode je tento výbor oprávnený meniť dodatky k nej, najmä na účel ich úprav a aktualizácie.

               Rozhodnutie Spoločného veterinárneho výboru č. 1/2017 sa uverejní v Úradnom vestníku Európskej únie.

               ·Súlad s existujúcimi ustanoveniami v tejto oblasti politiky

               Navrhovaná výnimka je v súlade s opatreniami flexibility, ktoré môžu prijať členské štáty v prípade potravinárskych podnikov nachádzajúcich sa v regiónoch, na ktoré sa vzťahujú osobitné zemepisné obmedzenia, za predpokladu, že tieto opatrenia nemajú vplyv na bezpečnosť konečného výrobku. Návrh je takisto v súlade s vedeckým stanoviskom, ktoré 3. októbra 2011 vydal Európsky úrad pre bezpečnosť potravín k nebezpečenstvám pre verejné zdravie, ktoré sa majú zohľadniť pri kontrole mäsa ošípaných
                  1
               , ako aj s vykonávacím nariadením Komisie (EÚ) 2015/1375 z 10. augusta 2015, ktorým sa ustanovujú osobitné predpisy na úradné kontroly trichinel v mäse.

               ·Súlad s ostatnými politikami Únie

               Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami je súčasťou všeobecnej obchodnej politiky EÚ a je pre EÚ priaznivá, pretože EÚ je čistým vývozcom poľnohospodárskych výrobkov do Švajčiarska. Obchodná bilancia EÚ so Švajčiarskom sa od nadobudnutia platnosti dohody výrazne zlepšila.

               2.PRÁVNY ZÁKLAD, SUBSIDIARITA A PROPORCIONALITA

               ·Právny základ

               Návrh rozhodnutia je založený na článku 207 ods. 4 Zmluvy o fungovaní Európskej únie v spojení s jej článkom 218 ods. 9.

               ·Výber nástroja

               Únia musí rozhodnúť o pozícii, ktorú má zaujať v rámci Spoločného veterinárneho výboru, pokiaľ ide o prijatie potrebných zmien prílohy 11. V súlade s článkom 5 ods. 2 prvým pododsekom rozhodnutia č. 2002/309/ES, Euratom pozíciu Únie prijme Rada na návrh Komisie.

               3.VPLYV NA ROZPOČET

               Toto rozhodnutie nemá žiadny vplyv na rozpočet EÚ. Stanovenie trvalej výnimky sa týka len vykonávania určitých kontrol vo Švajčiarsku, ktoré sa týkajú bravčového mäsa určeného výlučne na švajčiarsky trh.

               2017/0283 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie v Spoločnom veterinárnom výbore zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, k rozhodnutiu č. 1/2017 o zmene dodatku 6 k prílohe 11 k dohode

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 207 ods. 4 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
                  2
                (ďalej len „poľnohospodárska dohoda“) nadobudla platnosť 1. júna 2002.

               (2)Podľa článku 19 ods. 1 prílohy 11 k poľnohospodárskej dohode je Spoločný veterinárny výbor zodpovedný za prerokovanie všetkých otázok týkajúcich sa uvedenej prílohy a jej uplatňovania a za vykonávanie úloh, ktoré sú v nej stanovené. V súlade s článkom 19 ods. 3 uvedenej prílohy môže Spoločný veterinárny výbor rozhodnúť o zmene dodatkov k nej, najmä na účel ich úpravy a aktualizácie.

               (3)V článku 5 ods. 2 prvom pododseku rozhodnutia Rady a Komisie 2002/309/ES
                  3
               , Euratom sa stanovuje, že pozícia, ktorú má zaujať Spoločenstvo v rámci Spoločného výboru pre poľnohospodárstvo a Spoločného veterinárneho výboru prijme Rada na návrh Komisie.

               (4)Európska únia by mala prijať pozíciu, ktorú má zaujať v Spoločnom veterinárnom výbore, pokiaľ ide o prijatie potrebných zmien.

               (5)Rozhodnutie Spoločného veterinárneho výboru č. 1/2017 zriadeného poľnohospodárskou dohodou (ďalej len „rozhodnutie Spoločného veterinárneho výboru č. 1/2017“) by malo nadobudnúť účinnosť dňom jeho prijatia.

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Európskej únie v Spoločnom veterinárnom výbore zriadenom článkom 19 ods. 1 prílohy 11 k poľnohospodárskej dohode, pokiaľ ide o zmenu dodatku 6 k prílohe 11, je založená na návrhu rozhodnutia Spoločného veterinárneho výboru pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom nasledujúcim po jeho prijatí.

               V Bruseli

                     Za Radu

                     predseda

                     (1)
                  Vestník EFSA (EFSA Journal) (2011) 9(10): 2351 [198 s.], uverejnené 3. októbra 2011.

                     (2)
                  Ú. v. EÚ L 114, 30.4.2002, s. 132.

                     (3)
                  Ú. v. EÚ L 114, 30.4.2002, s. 1.

    ---documentbreak---

               EURÓPSKA KOMISIA
            V Bruseli6. 11. 2017
            COM(2017) 641 final
            PRÍLOHA
            k
            ROZHODNUTIU RADY
            o pozícii, ktorá sa má zaujať v mene Európskej únie v Spoločnom veterinárnom výbore zriadenom Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, k rozhodnutiu č. 1/2017 o zmene dodatku 6 k prílohe 11 k dohode

               PRÍLOHA

               NÁVRH

               ROZHODNUTIE SPOLOČNÉHO VETERINÁRNEHO VÝBORU č. 1/2017
               ZRIADENÉHO DOHODOU MEDZI EURÓPSKYM SPOLOČENSTVOM
               A ŠVAJČIARSKOU KONFEDERÁCIOU
               O OBCHODE S POĽNOHOSPODÁRSKYMI VÝROBKAMI

               z...

               o zmene dodatku 6 k prílohe 11 k dohode

               SPOLOČNÝ VETERINÁRNY VÝBOR,

               so zreteľom na Dohodu medzi Európskym spoločenstvom a Švajčiarskou konfederáciou o obchode s poľnohospodárskymi výrobkami
                  1
               , a najmä na článok 19 ods. 3 jej prílohy 11,

               keďže:

               (1)Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (ďalej len „poľnohospodárska dohoda“) nadobudla platnosť 1. júna 2002.

               (2)Podľa článku 19 ods. 1 prílohy 11 k poľnohospodárskej dohode je Spoločný veterinárny výbor (ďalej len „Spoločný veterinárny výbor“) zodpovedný za prerokovanie všetkých otázok týkajúcich sa uvedenej prílohy a jej uplatňovania a za vykonávanie úloh, ktoré sú v nej stanovené. V súlade s článkom 19 ods. 3 uvedenej prílohy môže Spoločný veterinárny výbor rozhodnúť o zmene dodatkov k nej, najmä na účel ich úpravy a aktualizácie.

               (3)Dodatky 1, 2, 3, 4, 5, 6 a 11 k prílohe 11 k poľnohospodárskej dohode boli prvý raz zmenené rozhodnutím č. 2/2003 Spoločného veterinárneho výboru
                  2
               .

               (4)Dodatky 1, 2, 3, 5, 6, 7, 10 a 11 k prílohe 11 k poľnohospodárskej dohode boli naposledy zmenené rozhodnutím Spoločného veterinárneho výboru č. 1/2015
                  3
               .

               (5)Švajčiarsko využilo niekoľko po sebe nasledujúcich období, počas ktorých mohlo uplatniť výnimku týkajúcu sa vyšetrenia na zistenie prítomnosti trichinel v jatočných telách a mäse domácich ošípaných určených na výkrm a zabitie v bitúnkoch s nízkou kapacitou. Vo Švajčiarsku nebol zistený žiadny prípad výskytu trichinel už viac ako päťdesiat rokov. Švajčiarsko má navyše fungujúci program zisťovania a zaväzuje sa, že mäso domácich ošípaných uvádzané na trh v rámci Európskej únie sa vždy vyšetrí na zistenie prítomnosti trichinel v jatočných telách a mäse domácich ošípaných. Preto je možné ukončiť časovú obmedzenosť výnimky.

               (6)Toto rozhodnutie by malo nadobudnúť účinnosť dňom jeho prijatia.

               (7)V dôsledku toho je potrebné zmeniť dodatok 6 k prílohe 11 k poľnohospodárskej dohode,

               PRIJAL TOTO ROZHODNUTIE:

               Článok 1

               Body 4 až 6 v kapitole „Špeciálne podmienky“ v dodatku 6 k prílohe 11 k poľnohospodárskej dohode sa menia takto:

               4.Príslušné orgány Švajčiarska sa zaväzujú, že jatočné telá a mäso domácich ošípaných uvádzané na trh v rámci Európskej únie sa vždy vyšetria na zistenie prítomnosti trichinel v jatočných telách a mäse domácich ošípaných.

               5.Vo Švajčiarsku sa v rámci vyšetrení na zistenie prítomnosti trichinel používajú metódy zisťovania opísané v kapitole I a II prílohy I k nariadeniu (ES) č. 2075/2005. Naproti tomu sa nevyužíva metóda trichinoskopického vyšetrenia opísaná v kapitole III prílohy I k nariadeniu (ES) č. 2075/2005.

               6.Podľa ustanovení článku 8 ods. 3 nariadenia Spolkového ministerstva vnútra z 23. novembra 2005 o hygiene pri zabíjaní zvierat (OHyAb; RS 817.190.1) a článku 9 ods. 8 nariadenia Spolkového ministerstva vnútra z 23. novembra 2005 o potravinách živočíšneho pôvodu (RS 817.022.108) sú tieto jatočné telá a mäso domácich ošípaných určených na výkrm a zabitie, ako aj mäsové prípravky, mäsové výrobky a výrobky z takéhoto mäsa, ktoré nie sú určené na trh Európskej únie, označené osobitnou pečiatkou potvrdzujúcou zdravotnú neškodnosť v súlade so vzorom uvedeným v poslednom pododseku prílohy 9 k nariadeniu Spolkového ministerstva vnútra z 23. novembra 2005 o hygiene pri zabíjaní zvierat OHyAb.

               V súlade s ustanoveniami článku 9a nariadenia Spolkového ministerstva vnútra z 23. novembra 2005 o potravinách živočíšneho pôvodu nesmú byť tieto výrobky predmetom obchodu s členskými štátmi Európskej únie.

               Bod 7 sa vypúšťa.

               Článok 2

               Toto rozhodnutie je vyhotovené v dvoch exemplároch a podpísané spolupredsedami alebo inými osobami oprávnenými konať v mene zmluvných strán poľnohospodárskej dohody.

               Článok 3

               Toto rozhodnutie nadobúda účinnosť dňom jeho prijatia.

               V Bruseli

               Za Európsku úniu
                     Za Švajčiarsku konfederáciu

               vedúci delegácie
                     vedúci delegácie

                     (1)
                  Ú. v. ES L 114, 30.4.2002, s. 132.

                     (2)
                  Rozhodnutie Spoločného veterinárneho výboru č. 2/2003 zriadeného Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 25. novembra 2003, ktorým sa dopĺňajú dodatky 1, 2, 3, 4, 5, 6 a 11 prílohy 11 k dohode (2004/78/ES) (Ú. v. EÚ L 23, 28.1.2004, s. 27).

                     (3)
                  Rozhodnutie Spoločného veterinárneho výboru č. 1/2015 zriadeného Dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami z 17. decembra 2015 o zmene dodatkov 1, 2, 3, 5, 6, 7, 10 a 11 prílohy 11 k dohode (2015/2367/EÚ) (Ú. v. EÚ L 337, 23.12.2015, s. 128).


               EURÓPSKA KOMISIA
            V Bruseli30. 10. 2017
            COM(2017) 628 final
            2017/0277(NLE)
            Návrh
            ROZHODNUTIE RADY
            o pozícii, ktorá sa má zaujať v mene Európskej únie na tridsiatom siedmom zasadnutí Stáleho výboru pre Dohovor o ochrane európskych voľne žijúcich organizmov a prírodných stanovíšť, so zreteľom na zmenu jeho prílohy II

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia, ktorým sa stanovuje pozícia, ktorá sa má prijať v mene Únie vzhľadom na tridsiate siedme výročné zasadnutie Stáleho výboru pre Dohovor o ochrane európskych voľne žijúcich organizmov a prírodných stanovíšť, ktorý sa bude konať 5. až 8. decembra 2017 vo francúzskom Štrasburgu, v súvislosti s plánovaným prijatím rozhodnutia o zmene prílohy II k dohovoru.

               2.Kontext návrhu

               2.1.Dohovor o ochrane európskych voľne žijúcich organizmov a prírodných stanovíšť

               Cieľom Dohovoru o ochrane európskych voľne žijúcich organizmov a prírodných stanovíšť (Bernský dohovor) z roku 1979 (ďalej len „dohoda“) je chrániť európske voľne žijúce živočíchy a voľne rastúce rastliny a ich prirodzené biotopy, a to najmä tie, ktorých ochrana si vyžaduje spoluprácu viacerých štátov. Táto medzivládna zmluva bola uzatvorená pod záštitou Rady Európy. Dohoda nadobudla platnosť 1. júna 1982. Európske spoločenstvo je zmluvnou stranou tejto dohody od 1. septembra 1982
                  1
               . V súčasnosti existuje 51 zmluvných strán tejto dohody vrátane všetkých členských štátov EÚ.

               2.2.Stály výbor

               Stály výbor je rozhodovacím orgánom dohovoru, ktorý má právomoc hodnotiť stav ochrany druhov a následne preskúmať ich zoznam v prílohách k dohovoru. Jeho funkcie sú uvedené v článkoch 13 až 15 dohody. Stretáva sa aspoň raz za dva roky a kedykoľvek, keď o to požiada väčšina zmluvných strán. Pre stály výbor sa stalo zvykom stretávať sa každý rok.

               Mandát, pokiaľ ide o pozíciu Únie týkajúcu sa zmien príloh, sa udeľuje rozhodnutím Rady na základe návrhu Komisie. Spoločné pozície EÚ týkajúce sa iných návrhov rozhodnutí a uznesení sa odsúhlasujú na predchádzajúcich zasadnutiach príslušnej pracovnej skupiny Rady alebo na koordinačných stretnutiach EÚ priamo na mieste.

               2.3.Pripravovaný akt stáleho výboru

               Stály výbor k dohode má na svojom tridsiatom siedmom výročnom zasadnutí, ktoré sa bude konať od 5. do 8. decembra 2017 vo francúzskom Štrasburgu, prijať rozhodnutie týkajúce sa zmeny prílohy II k dohode (ďalej len „pripravovaný akt“).

               V súlade s článkom 17 dohody sa zmena príloh prijíma dvojtretinovou väčšinou zmluvných strán. Nadobudne účinnosť pre všetky zmluvné strany tri mesiace po prijatí stálym výborom, pokiaľ jedna tretina zmluvných strán nevznesie námietky, s výnimkou tých zmluvných strán, ktoré vznesú námietku (výhradu) počas zasadnutia stáleho výboru.

               Cieľom pripravovaného aktu je zmeniť prílohu II k dohode, ako sa stanovuje v článku 17 dohody.

               Pripravovaný právny akt sa stáva záväzným pre zmluvné strany v súlade s článkom 6 dohody, v ktorom sa stanovuje, že každá zmluvná strana prijme vhodné a potrebné legislatívne a správne opatrenia na zabezpečenie osobitnej ochrany voľne žijúcich druhov živočíchov, ktoré sú uvedené v prílohe II.

               3.Pozícia, ktorá sa má prijať v mene Únie

               Stály výbor je orgán zriadený dohodou. Tridsiate siedme zasadnutie stáleho výboru k dohode sa uskutoční v Štrasburgu (Francúzsko) od 5. do 8. decembra 2017.

               Albánska republika predložila návrh na zmenu prílohy II k dohode o zaradenie rysa balkánskeho Lynx lynx spp. balcanicus, ktorý je poddruhom rysa ostrovida Lynx lynx uvedeného v prílohe III k tejto dohode (chránené voľne žijúce druhy živočíchov).

               Únia by mala podporiť tento návrh, pretože sa zakladá na vedeckých poznatkoch a je v súlade so záväzkom Únie spolupracovať na medzinárodnej úrovni s cieľom zachovať biodiverzitu.

               Je preto potrebné, aby Rada prijala rozhodnutie stanovujúce pozíciu, ktorá sa má v mene Únie prijať vzhľadom na tridsiate siedme zasadnutie stáleho výboru, pokiaľ ide o návrh na zmenu.

               Návrh na zmenu si nevyžaduje zmenu platných právnych predpisov Únie.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  2
               .

               4.1.2.Uplatnenie na tento prípad

               Stály výbor je orgán zriadený dohodou. Tridsiate siedme výročné stretnutie Stáleho výboru pre dohovor sa uskutoční v Štrasburgu (Francúzsko) od 5. do 8. decembra 2017.

               Akt, na prijatie ktorého sa stály výbor vyzýva, predstavuje akt s právnymi účinkami. Plánovaný akt sa stáva záväzným podľa medzinárodného práva v súlade s článkom 6 dohovoru s cieľom zabezpečiť osobitnú ochrany voľne žijúcich druhov živočíchov, ktoré sú uvedené v prílohe II. Pripravovaným aktom sa inštitucionálny rámec dohody nedopĺňa ani nemení.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno označiť za hlavný cieľ alebo hlavnú zložku, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú oblasti životného prostredia.

               Hmotnoprávnym základom navrhovaného rozhodnutia je preto článok 192 ods. 1.

               4.3.Záver

               Právnym základom navrhovaného rozhodnutia by mal byť článok 192 ods. 1 v spojení s článkom 218 ods. 9 ZFEÚ.

               2017/0277 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na tridsiatom siedmom zasadnutí Stáleho výboru pre Dohovor o ochrane európskych voľne žijúcich organizmov a prírodných stanovíšť, so zreteľom na zmenu jeho prílohy II

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 192 ods. 1 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Únia uzavrela Dohovor o ochrane európskych voľne žijúcich organizmov a prírodných stanovíšť (Bernský dohovor) (ďalej len „dohoda“) rozhodnutím Rady 82/72/EHS
                  3
               , ktorý nadobudol platnosť 1. júna 1982. Cieľom tejto dohody je chrániť európske voľne žijúce živočíchy a voľne rastúce rastliny a ich prirodzené biotopy, a to najmä tie, ktorých ochrana si vyžaduje spoluprácu viacerých štátov. Táto medzivládna zmluva bola uzatvorená pod záštitou Rady Európy.

               (2)Podľa článku 17 dohody môže stály výbor prijať rozhodnutie o zmene príloh k dohode.

               (3)Stály výbor má počas svojho tridsiateho siedmeho zasadnutia, ktoré sa uskutoční 5. až 8. decembra 2017, prijať rozhodnutie o zmene prílohy II k dohode.

               (4)Je vhodné stanoviť pozíciu, ktorá sa má v rámci stáleho výboru zaujať v mene Únie, pretože toto rozhodnutie bude pre Úniu záväzné.

               (5)Únia by mala podporiť návrh na zaradenie rysa balkánskeho Lynx lynx spp. balcanicus, ktorý je poddruhom rysa ostrovida Lynx lynx už uvedeného v prílohe III k uvedenej dohode, do prílohy II k dohode, pretože sa zakladá na vedeckých poznatkoch, je v súlade so záväzkom Únie spolupracovať na medzinárodnej úrovni s cieľom zachovať biodiverzitu v súlade s článkom 5 Dohovoru OSN o biologickej diverzite, ako aj s rozhodnutiami prijatými Konferenciou zmluvných strán podľa uvedeného dohovoru, a to predovšetkým s celkovým cieľom zabrániť do roku 2020 vyhynutiu známych ohrozených druhov a zlepšiť ich stav ochrany, najmä pokiaľ ide o druhy, v prípade ktorých bol zaznamenaný najväčší úbytok, odsúhlaseným na desiatom zasadnutí.

               (6)Druh Lynx lynx je už uvedený v prílohách II a IV k smernici Rady 92/43/EHS
                  4
               , a preto by zaradenie poddruhu rys balkánsky Lynx lynx spp. balcanicus do prílohy II k dohode nevyžadovalo žiadnu zmenu právnych predpisov Únie.

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie na tridsiatom siedmom zasadnutí Stáleho výboru pre Dohovor o ochrane voľne žijúcich organizmov a prírodných stanovíšť, je podporiť zaradenie poddruhu rys balkánsky Lynx lynx spp. balcanicus do jej prílohy II.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)
                  ROZHODNUTIE RADY 82/72/EHS z 3. decembra 1981, ktoré sa týka uzavretia Dohovoru o ochrane európskych voľne žijúcich organizmov a prírodných stanovíšť (Ú. v. ES L 38, 10.2.1982, s. 1).

                     (2)
                  Vec C-399/12, Nemecko/Rada (OIV), ECLI:EU:C:2014:2258, body 61 – 64.

                     (3)
                  Ú. v. ES L 38, 10.2.1982, s. 1.

                     (4)
                  Smernica Rady 92/43/EHS z 21. mája 1992 o ochrane prirodzených biotopov a voľne žijúcich živočíchov a rastlín (Ú. v. ES L 206, 22.7.1992, s. 7).


               EURÓPSKA KOMISIA
            V Bruseli6. 11. 2017
            COM(2017) 644 final
            2017/0286(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie prijať vo Výbore veľvyslancov AKT – EÚ v súvislosti s vykonávaním článku 68 dohody o partnerstve AKT – EÚ

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia o pozícii, ktorá sa má prijať v mene Európskej únie vo Výbore veľvyslancov AKT – EÚ v súvislosti s plánovaným prijatím rozhodnutia Výboru veľvyslancov o vykonávaní článku 68 dohody o partnerstve AKT – EÚ.

               2.Kontext návrhu

               2.1.Dohoda o partnerstve AKT – EÚ (ďalej aj „Dohoda z Cotonou“)

               Cieľom dohody o partnerstve AKT – EÚ
                  1
                (ďalej aj „dohoda“) je vytvoriť spoluprácu medzi Európskou úniou a štátmi AKT. Dohoda nadobudla platnosť 1. apríla 2003.

               V článku 100 dohody o partnerstve AKT – EÚ sa stanovuje, že prílohy Ia, Ib, II, III, IV a VI k uvedenej dohode môžu byť revidované, preskúmané a/alebo zmenené Radou ministrov AKT – EÚ na základe odporúčania Výboru AKT – EÚ pre rozvojovú finančnú spoluprácu.

               V článku 15 ods. 4 dohody o partnerstve AKT – EÚ sa stanovuje, že Rada ministrov AKT – EÚ môže delegovať právomoci na Výbor veľvyslancov AKT – EÚ.

               Rada ministrov AKT – EÚ sa rozhodla delegovať právomoci na Výbor veľvyslancov AKT – EÚ počas zasadnutia spoločnej Rady ministrov v Dakare 6. mája 2017 na účely prijatia rozhodnutia o vykonávaní článku 68 dohody o partnerstve AKT – EÚ do 31. decembra 2017.

               2.2.Výbor veľvyslancov AKT – EÚ

               Výbor veľvyslancov AKT – EÚ môže prijímať rozhodnutia, ktoré sú pre zmluvné strany právne záväzné. Výbor veľvyslancov pozostáva na jednej strane zo stáleho zástupcu každého členského štátu v Európskej únii a zástupcu Komisie a na druhej strane z vedúceho misie každého štátu AKT pri Európskej únii. Úrad predsedu Výboru veľvyslancov zastáva striedavo stály zástupca členského štátu určeného Spoločenstvom a vedúci misie zastupujúcej štáty AKT určenej štátmi AKT. Výbor napomáha Rade ministrov pri plnení jej úloh a realizuje každý Radou zverený mandát. V tejto súvislosti monitoruje vykonávanie uvedenej dohody a pokrok v dosahovaní cieľov v nej stanovených. Výbor veľvyslancov zasadá pravidelne, najmä kvôli príprave zasadaní Rady, a inak kedykoľvek je to potrebné.

               2.3.Pripravovaný akt Výboru veľvyslancov AKT – EÚ

               Výbor veľvyslancov AKT – EÚ má do 31. decembra 2017 prijať rozhodnutie o vykonávaní článku 68 dohody o partnerstve AKT –EÚ (ďalej len „pripravovaný akt“).

               Rozhodnutie sa uplatní na kapitolu 3 prílohy II s cieľom zlepšiť fungovanie systému financovania podpory v prípade vonkajších otrasov.

               Pripravovaný akt sa pre zmluvné strany stane záväzným v súlade s článkom 15 ods. 3 uvedenej dohody, v ktorom sa stanovuje, že „Rada ministrov AKT – EÚ môže prijímať rozhodnutia, ktoré sú záväzné pre strany,“ a v súlade s článkom 15 ods. 4 uvedenej dohody, v ktorom sa stanovuje: „Rada ministrov AKT – EÚ môže delegovať právomoci na Výbor veľvyslancov AKT – EÚ.“

               3.Pozícia, ktorá sa má zaujať v mene Únie

               Podľa článku 68 dohody o partnerstve AKT –EÚ „strany uznávajú, že makroekonomická nestabilita vyplývajúca z vonkajších otrasov môže nepriaznivo ovplyvniť rozvoj štátov AKT a ohroziť splnenie ich rozvojových požiadaviek. Preto sa vytvára systém dodatočnej podpory na zmiernenie krátkodobých nepriaznivých účinkov vyplývajúcich z vonkajších otrasov vrátane účinkov na výnosy z vývozu v rámci viacročného finančného rámca spolupráce podľa dohody“.

               V kapitole 3 prílohy II k dohode o partnerstve AKT – EÚ sa stanovujú podmienky financovania krátkodobých výkyvov výnosov z vývozu (ďalej len „FLEX“). Uvedená príloha bola zmenená rozhodnutím Rady ministrov AKT – ES č. 1/2008 z 13. júna 2008
                  2
               .

               Rozvojové krajiny sú vystavené veľkým a opakujúcim sa nepriaznivým účinkom vonkajších otrasov, ktoré zapríčiňujú prudký krátkodobý pokles produkcie a úrovne blahobytu, ako aj výraznejšie spomalenie rastu, čo nie je spojené len s výkyvmi príjmov z vývozu. Takéto vonkajšie otrasy môžu súvisieť s hospodárskym vývojom vo svete, najmä s poklesom globálneho rastu, ako aj s prírodnými katastrofami.

               Na základe využívania mechanizmu FLEX vrátane špecifického financovania po svetovej hospodárskej a finančnej kríze v roku 2008 (mechanizmus FLEX pre ohrozené krajiny, V-FLEX) a v súlade s dohodou o partnerstve AKT – EÚ sa preto vypracoval nový prístup k pomoci krajinám, aby sa vyrovnali s otrasmi s makroekonomickým vplyvom, ktorý zohľadňuje fiškálny priestor, makroekonomickú schopnosť vlády reagovať na vonkajšie otrasy.

               Harmonizované spracovanie žiadostí v rámci jednotného balíka pre nepredvídateľné potreby by teda najlepšie zabezpečilo flexibilné prispôsobenie reakcie Komisie jednotlivým prípadom. Jednotlivé štáty AKT sa nakoniec dohodli na zahrnutí podpory na makroekonomické otrasy do balíka pre nepredvídateľné potreby z 11. Európskeho rozvojového fondu.

               Cieľom pripravovaného aktu je teda poskytnúť podporu určitým krajinám AKT v prípade vonkajších otrasov, ako sa stanovuje v článku 68 dohody o partnerstve AKT – EÚ. Táto podpora sa pokryje z jednotného balíka pre nepredvídateľné potreby.

               Rozhodovacie orgány zriadené na základe Dohody z Cotonou by mali prijať právne záväzné rozhodnutie na uplatnenie opísaného nového prístupu.

               Rada ministrov AKT – EÚ 5. mája 2017 rozhodla, že návrh na podporu v prípade vonkajších otrasov, ako sa stanovuje v článku 68 dohody o partnerstve AKT – EÚ, sa pokryje z balíka pre nepredvídané potreby, a delegovala právomoci na Výbor veľvyslancov AKT – EÚ, aby do 31. decembra 2017 prijal rozhodnutie, ktoré sa uplatní na kapitolu 3 prílohy II k dohode o partnerstve AKT – EÚ.

               Komisia preto žiada Radu, aby prijala toto rozhodnutie.

               4.Právny základ

               4.1.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody“.

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .

               4.1.2.Uplatnenie na tento prípad

               Výbor veľvyslancov AKT – EÚ je orgán zriadený dohodou, konkrétne Dohodou z Cotonou.

               Akt, ktorý má Výbor veľvyslancov AKT – EÚ prijať, predstavuje akt s právnymi účinkami. Pripravovaný akt bude podľa medzinárodného práva záväzný v súlade s článkom 15 ods. 3 a ods. 4 Dohody z Cotonou.

               Pripravovaný akt nedopĺňa ani nemení inštitucionálny rámec danej dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú „rozvojovej spolupráce“. Hmotnoprávnym základom navrhovaného rozhodnutia je preto článok 209 ods. 2 ZFEÚ.

               4.3.Záver

               Právnym základom navrhovaného rozhodnutia by mal byť článok 209 ods. 2 ZFEÚ v spojení s článkom 218 ods. 9 ZFEÚ.

               5.Uverejnenie pripravovaného aktu

               Keďže akt Výboru veľvyslancov AKT – EÚ sa uplatní na prílohu II k Dohode z Cotonou, je vhodné ho po prijatí uverejniť v Úradnom vestníku Európskej únie.

               2017/0286 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie prijať vo Výbore veľvyslancov AKT – EÚ v súvislosti s vykonávaním článku 68 dohody o partnerstve AKT – EÚ

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 209 ods. 2 v spojení s článkom 218 ods. 9,

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“)
                  4
               ,

               so zreteľom na návrh Európskej komisie,

               keďže:

               (1)Dohoda o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej (ďalej len „dohoda o partnerstve AKT – EÚ“) bola podpísaná v Cotonou 23. júna 2000. Dohoda o partnerstve AKT – EÚ nadobudla platnosť 1. apríla 2003.

               (2)V článku 100 dohody o partnerstve AKT – EÚ sa stanovuje, že prílohy Ia, Ib, II, III, IV a VI k uvedenej dohode môžu byť revidované, preskúmané a/alebo zmenené Radou ministrov AKT – EÚ na základe odporúčania Výboru AKT – EÚ pre rozvojovú finančnú spoluprácu.

               (3)V článku 15 ods. 4 dohody o partnerstve AKT – EÚ sa stanovuje, že Rada ministrov AKT – EÚ môže delegovať právomoci na Výbor veľvyslancov AKT – EÚ.

               (4)Rada ministrov AKT – EÚ sa rozhodla delegovať právomoci na Výbor veľvyslancov AKT – EÚ počas zasadnutia spoločnej Rady ministrov v Dakare 6. mája 2017 na účely prijatia rozhodnutia o vykonávaní článku 68 dohody o partnerstve AKT – EÚ do 31. decembra 2017.

               (5)Je vhodné stanoviť pozíciu, ktorá sa má prijať v mene Únie vo Výbore veľvyslancov AKT –EÚ, keďže rozhodnutie bude pre Úniu záväzné.

               (6)Rozhodnutie sa uplatní na kapitolu 3 prílohy II k dohode o partnerstve AKT – EÚ s cieľom zlepšiť fungovanie systému financovania podpory v prípade vonkajších otrasov.

               PRIJALA TOTO ROZHODNUTIE:

               Článok 1

               1.Pozícia, ktorá sa má v mene Únie prijať vo Výbore veľvyslancov AKT – EÚ v súvislosti s vykonávaním článku 68 dohody o partnerstve AKT – EÚ, je založená na návrhu rozhodnutia Výboru veľvyslancov AKT – EÚ, ktorý je pripojený k tomuto rozhodnutiu.

               2. Malé zmeny v návrhu rozhodnutia môžu schváliť zástupcovia Únie vo Výbore veľvyslancov AKT – EÚ bez ďalšieho rozhodnutia Rady.

               Článok 2

               Rozhodnutie Výboru veľvyslancov AKT – EÚ sa po jeho prijatí uverejní v Úradnom vestníku Európskej únie.

               Článok 3

               Toto rozhodnutie je určené Komisii.

               V Bruseli

                     Za Radu

                     predseda

                     (1)
                  Rozhodnutie Rady z 19. decembra 2002, ktoré sa týka uzatvorenia Dohody o partnerstve medzi skupinou štátov africkej, karibskej a tichomorskej oblasti na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (Ú. v. EÚ L 65, 8.3.2003, s. 27).

                     (2)
                  Ú. v. EÚ L 171, 1.7.2008, s. 63.

                     (3)
                  Rozsudok Súdneho dvora zo 7. októbra 2014, Nemecko/Rada, Vec C-399/12, ECLI:EU:C:2014:2258, body 61 – 64.

                     (4)
                  Dohoda (Ú. v. ES L 317, 15.12.2000, s. 3) zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).

    ---documentbreak---

               EURÓPSKA KOMISIA
            V Bruseli6. 11. 2017
            COM(2017) 644 final
            PRÍLOHA
            k
            návrhuROZHODNUTIA RADY
            o pozícii, ktorá sa má v mene Európskej únie prijať vo Výbore veľvyslancov AKT – EÚ v súvislosti s vykonávaním článku 68 dohody o partnerstve AKT – EÚ

               PRÍLOHA

               ROZHODNUTIE č. …/2017

               VÝBORU VEĽVYSLANCOV AKT – EÚ

               z ... .. 2017

               v súvislosti s vykonávaním článku 68 dohody o partnerstve AKT – EÚ

               VÝBOR VEĽVYSLANCOV AKT – EÚ,

               so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej
                  1
                (ďalej len „dohoda o partnerstve AKT – EÚ“), a najmä na jej článok 100 v spojení s článkom 15 ods. 4 a článkom 16 ods. 2,

               keďže:

               (1)V článku 68 dohody o partnerstve AKT – EÚ sa stanovuje, že sa má vytvoriť systém dodatočnej podpory na zmiernenie krátkodobých nepriaznivých účinkov vyplývajúcich z vonkajších otrasov nepriaznivo ovplyvňujúcich hospodárstvo štátov AKT. V odseku 4 uvedeného článku sa stanovuje, že špecifické formy podporných mechanizmov sú stanovené v prílohe II k uvedenej dohode.

               (2)Súčasnú podobu mechanizmu vymedzenú v prílohe II k dohode o partnerstve AKT – EÚ je potrebné prispôsobiť, aby odrážala potreby zmluvných strán a aby zabezpečovala pružné a rýchle poskytovanie pomoci.

               (3)V článku 100 dohody o partnerstve AKT – EÚ sa stanovuje, že prílohy Ia, Ib, II, IV a VI k uvedenej dohode môžu byť revidované, preskúmané a/alebo zmenené Radou ministrov AKT – EÚ na základe odporúčania Výboru AKT – EÚ pre rozvojovú finančnú spoluprácu.

               (4)V článku 15 ods. 4 dohody o partnerstve AKT – EÚ sa stanovuje, že Rada ministrov AKT – EÚ môže delegovať právomoci na Výbor veľvyslancov AKT – EÚ.

               (5)V článku 16 ods. 2 dohody o partnerstve AKT – EÚ sa stanovuje, že Výbor veľvyslancov AKT – EÚ realizuje každý mandát, ktorý mu Rada zverí.

               (6)Rada ministrov AKT – EÚ na zasadnutí 5. mája 2017 poverila Výbor veľvyslancov AKT – EÚ, aby prijal rozhodnutie o vykonávaní článku 68 dohody o partnerstve AKT – EÚ, pokiaľ ide o vonkajšie otrasy, a o zmene kapitoly 3 prílohy II.

               (7)Výbor veľvyslancov AKT – EÚ by mal prijať toto rozhodnutie.

               ROZHODOL TAKTO

               Článok 1

               Finančná podpora pre štáty AKT v prípade makroekonomickej nestability vyplývajúcej z vonkajších otrasov stanovená v článku 68 dohody o partnerstve AKT – EÚ (ďalej aj „dohoda“) sa riadi ustanoveniami tohto rozhodnutia.

               Článok 2

               1.Dodatočná finančná podpora sa môže mobilizovať z rezervy 11. Európskeho rozvojového fondu na nepredvídateľné potreby s cieľom zmierniť krátkodobé nepriaznivé účinky vyplývajúce z vonkajších otrasov vrátane účinkov na výnosy z vývozu a môže chrániť sociálno-hospodárske reformy a politiky, ktoré by mohli byť negatívne ohrozené poklesom príjmov.

               2.Štáty AKT postihnuté vonkajšími otrasmi sa na Európsku komisiu obrátia so žiadosťou o finančnú podporu na tento účel, ktorá bude preskúmaná v rámci prístupu zameraného na potreby podľa jednotlivých prípadov v rámci viacročného finančného rámca spolupráce podľa uvedenej dohody.

               3.Pomoc sa spravuje a vykonáva podľa postupov umožňujúcich opatrenia, ktoré sú rýchle, pružné a efektívne. Európska komisia bude pravidelne podávať správy Výboru AKT – EÚ pre rozvojovú finančnú spoluprácu.

               Článok 3

               Zmluvným stranám, Európskej komisii a Sekretariátu AKT sa oznámia spôsoby praktického vykonávania článku 68.

               Článok 4

               Kapitola 3 prílohy II k dohode o partnerstve AKT – EÚ sa uplatňuje v súlade s týmto rozhodnutím.

               Článok 5

               Toto rozhodnutie nadobúda účinnosť po jeho prijatí.

               V […] dňa […]

                     Za Výbor veľvyslancov AKT – EÚ

                     predseda

                     (1)
                  Dohoda (Ú. v. ES L 317, 15.12.2000, s. 3) zmenená dohodou podpísanou v Luxemburgu 25. júna 2005 (Ú. v. EÚ L 209, 11.8.2005, s. 27) a dohodou podpísanou v Ouagadougou 22. júna 2010 (Ú. v. EÚ L 287, 4.11.2010, s. 3).


               EURÓPSKA KOMISIA
            V Bruseli6. 11. 2017
            COM(2017) 638 final
            2017/0280(NLE)
            Návrh
            ROZHODNUTIE RADY
            o pozícii, ktorá sa má v mene Európskej únie prijať v Spoločnom výbore EHP k zmene rokovacieho poriadku Spoločného výboru EHP

               DÔVODOVÁ SPRÁVA

               1.KONTEXT NÁVRHU

               •Dôvody a ciele návrhu

               Cieľom týchto dvoch návrhov rozhodnutí Spoločného výboru EHP (pripojených k návrhu rozhodnutia Rady) je zmeniť rokovací poriadok Spoločného výboru EHP na účely doplnenia bulharského, rumunského a chorvátskeho jazyka.

               Prvý návrh rozhodnutia Spoločného výboru EHP uvedený v prílohe 1 sa týka bulharského a rumunského jazyka. Na základe Dohody o účasti Bulharskej republiky a Rumunska v Európskom hospodárskom priestore
                  1
               , ktorá bola podpísaná 25. júla 2007 v Bruseli, sa článok 129 ods. 1 Dohody o EHP zmenil tak, že sa bulharský a rumunský jazyk doplnili do zoznamu jazykov Dohody o EHP. Tieto dva jazyky by sa však mali doplniť aj do zoznamu jazykov v rokovacom poriadku Spoločného výboru EHP.

               Vzhľadom na to, že Dohoda o účasti Bulharskej republiky a Rumunska v Európskom hospodárskom priestore, ktorá bola podpísaná 25. júla 2007 v Bruseli, už nadobudla platnosť 9. novembra 2011, toto rozhodnutie Spoločného výboru EHP môže preto nadobudnúť účinnosť po jeho prijatí Spoločným výborom.

               Druhý návrh rozhodnutia Spoločného výboru EHP uvedený v prílohe 2 sa týka chorvátskeho jazyka. Dohodou o účasti Chorvátskej republiky v Európskom hospodárskom priestore (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli, sa článok 129 ods. 1 Dohody o EHP mení tak, že sa chorvátčina dopĺňa do zoznamu jazykov Dohody o EHP. Rokovací poriadok Spoločného výboru EHP by sa preto mal zodpovedajúcim spôsobom zmeniť.

               Keďže sa Dohoda o rozšírení EHP z roku 2014 predbežne vykonáva medzi všetkými signatármi od 12. apríla 2014, toto rozhodnutie Spoločného výboru EHP sa má predbežne uplatňovať do nadobudnutia platnosti Dohody o rozšírení EHP z roku 2014.

               •Súlad s existujúcimi ustanoveniami v tejto oblasti politiky

               Neuplatňuje sa.

               •Súlad s ostatnými politikami Únie

               Neuplatňuje sa.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Podľa článku 1 ods. 3 nariadenia Rady (ES) č. 2894/94
                  2
                o opatreniach na vykonávanie Dohody o EHP Rada na základe návrhu Komisie prijme v mene Únie pozíciu k takýmto rozhodnutiam.

               Komisia v spolupráci s ESVČ predkladá Rade návrhy rozhodnutí Spoločného výboru EHP, ktoré Rada prijíma ako pozíciu Únie. Komisia dúfa, že tieto návrhy bude môcť Spoločnému výboru EHP predložiť pri najbližšej možnej príležitosti.

               •Subsidiarita (v prípade inej ako výlučnej právomoci)

               Neuplatňuje sa.

               •Proporcionalita

               Neuplatňuje sa.

               •Výber nástroja

               V súlade s článkom 98 Dohody o EHP je zvoleným nástrojom rozhodnutie Spoločného výboru EHP. Spoločný výbor EHP zabezpečuje účinné vykonávanie a fungovanie Dohody o EHP. Na tento účel prijíma rozhodnutia v prípadoch stanovených v dohode o EHP.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •Získavanie a využívanie expertízy

               Neuplatňuje sa.

               •Posúdenie vplyvu

               Neuplatňuje sa.

               4.VPLYV NA ROZPOČET

               Návrh nemá vplyv na rozpočet.

               5.ĎALŠIE PRVKY

               Neuplatňuje sa.

               2017/0280 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie prijať v Spoločnom výbore EHP k zmene rokovacieho poriadku Spoločného výboru EHP

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 338 ods. 1 v spojení s článkom 218 ods. 9,

               so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore
                  3
               , a najmä na jeho článok 1 ods. 3,

               so zreteľom na návrh Európskej komisie,

               keďže:

               (1)Dohoda o Európskom hospodárskom priestore
                  4
                (ďalej len „Dohoda o EHP“) nadobudla platnosť 1. januára 1994.

               (2)Na základe Dohody o účasti Bulharskej republiky a Rumunska v Európskom hospodárskom priestore
                  5
               , ktorá bola podpísaná 25. júla 2007 v Bruseli, sa článok 129 ods. 1 Dohody o EHP zmenil tak, že sa bulharský a rumunský jazyk doplnili do zoznamu jazykov Dohody o EHP.

               (3)Dohodou o účasti Chorvátskej republiky v Európskom hospodárskom priestore
                  6
                (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli, sa článok 129 ods. 1 Dohody o EHP mení tak, že sa chorvátčina dopĺňa do zoznamu jazykov Dohody o EHP.

               (4)Rokovací poriadok Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994
                  7
                a zmenený rozhodnutím Spoločného výboru EHP č. 24/2005 z 8. februára 2005
                  8
               , by sa preto mal zodpovedajúcim spôsobom zmeniť.

               (5)Dohoda o rozšírení EHP z roku 2014 sa predbežne vykonáva medzi všetkými signatármi od 12. apríla 2014, a príslušné rozhodnutie Spoločného výboru EHP by sa preto malo predbežne uplatňovať do nadobudnutia platnosti Dohody o rozšírení EHP z roku 2014.

               (6)Pozícia Únie v Spoločnom výbore EHP by preto mala byť založená na pripojených návrhoch rozhodnutí,

               PRIJALA TOTO ROZHODNUTIE:

               Článok 1

               Pozícia, ktorá sa má v mene Európskej únie prijať v Spoločnom výbore EHP k navrhovaným zmenám rokovacieho poriadku Spoločného výboru EHP, je založená na návrhoch rozhodnutí Spoločného výboru EHP pripojenom k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 221, 25.8.2007, s. 15.

                     (2)
                  Ú. v. ES L 305, 30.11.1994, s. 6 – 8.

                     (3)
                  Ú. v. ES L 305, 30.11.1994, s. 6.

                     (4)
                  Ú. v. ES L 1, 3.1.1994, s. 3.

                     (5)
                  Ú. v. EÚ L 221, 25.8.2007, s. 15.

                     (6)
                  Ú. v. EÚ L ...

                     (7)
                  Ú. v. ES L 85, 30.3.1994, s. 60.

                     (8)
                  Ú. v. EÚ L 161, 23.6.2005, s. 54.

    ---documentbreak---

               EURÓPSKA KOMISIA
            V Bruseli6. 11. 2017
            COM(2017) 638 final
            PRÍLOHA

               PRÍLOHA 1

               ROZHODNUTIE SPOLOČNÉHO VÝBORU EHP

                  č. .../2017

                  Návrh rozhodnutia Rady,

                  ktorým sa mení rokovací poriadok Spoločného výboru EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 92 ods. 3,

               keďže:

               (1)Na základe Dohody o účasti Bulharskej republiky a Rumunska v Európskom hospodárskom priestore
                  1
               , ktorá bola podpísaná 25. júla 2007 v Bruseli, sa článok 129 ods. 1 Dohody o EHP zmenil tak, že sa bulharský a rumunský jazyk doplnili do zoznamu jazykov Dohody o EHP.

               (2)Dohoda o účasti Bulharskej republiky a Rumunska v Európskom hospodárskom priestore nadobudla platnosť 9. novembra 2011.

               (3)V rokovacom poriadku Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994
                  2
                a zmenený rozhodnutím Spoločného výboru EHP č. 24/2005 z 8. februára 2005
                  3
               , by sa do zoznamu jazykov mali doplniť bulharský a rumunský jazyk. V dôsledku toho by sa zoznam jazykov v rokovacom poriadku Spoločného výboru EHP mal preto zodpovedajúcim spôsobom zmeniť,

               PRIJAL TOTO ROZHODNUTIE:

               Článok 1

               Rozhodnutie Spoločného výboru EHP č. 1/94 sa mení takto:

               1.
                     Znenie článku 6 ods. 2 sa nahrádza takto:

               „Znenia aktov ES, ktoré sa majú začleniť do príloh k dohode v súlade s článkom 102 ods. 1, sú v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku rovnako autentické tak, ako sú uverejnené v Úradnom vestníku Európskej únie. Vyhotovujú sa v islandskom a nórskom jazyku a Spoločný výbor EHP ich overuje spolu s príslušnými rozhodnutiami uvedenými v odseku 1.“

               2.Znenie článku 11 ods. 1 sa nahrádza takto:

               „Rozhodnutia Spoločného výboru EHP, ktorými sa menia prílohy alebo protokoly k dohode, sa v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku uverejňujú v oddiele EHP Úradného vestníka Európskej únie a v islandskom a nórskom jazyku v dodatku EHP k Úradnému vestníku Európskej únie.“

               Článok 2

               Toto rozhodnutie nadobúda účinnosť dňom jeho prijatia.

               Článok 3

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

                     (1)
                  Ú. v. EÚ L 221, 25.8.2007, s. 15.

                     (2)
                  Ú. v. ES L 85, 30.3.1994, s. 60.

                     (3)
                  Ú. v. EÚ L 161, 23.6.2005, s. 54.

    ---documentbreak--- NA ---documentbreak---

               EURÓPSKA KOMISIA
            V Bruseli6. 11. 2017
            COM(2017) 638 final
            PRÍLOHA

               PRÍLOHA 2

               ROZHODNUTIE SPOLOČNÉHO VÝBORU EHP
               č. .../2017

                  z,

                  ktorým sa mení rokovací poriadok Spoločného výboru EHP

               SPOLOČNÝ VÝBOR EHP,

               so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 92 ods. 3,

               keďže:

               (1)Dohodou o účasti Chorvátskej republiky v Európskom hospodárskom priestore
                  1
                (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli, sa článok 129 ods. 1 Dohody o EHP mení tak, že sa chorvátčina dopĺňa do zoznamu jazykov Dohody o EHP.

               (2)V rokovacom poriadku Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994
                  2
               , zmenený rozhodnutím Spoločného výboru EHP č. 24/2005 z 8. februára 2005
                  3
                a ďalej zmenený rozhodnutím Spoločného výboru EHP č. […] z […], by sa do zoznamu jazykov mal doplniť chorvátsky jazyk. V dôsledku toho by sa zoznam jazykov v rokovacom poriadku Spoločného výboru EHP mal preto zodpovedajúcim spôsobom zmeniť,

               (3)Dohoda o rozšírení EHP z roku 2014 sa predbežne vykonáva medzi všetkými signatármi od 12. apríla 2014 a toto rozhodnutie sa preto predbežne uplatňuje do nadobudnutia platnosti Dohody o rozšírení EHP z roku 2014,

               PRIJAL TOTO ROZHODNUTIE:

               Článok 1

               Rozhodnutie Spoločného výboru EHP č. 1/94 sa mení takto:

               1.
                     Znenie článku 6 ods. 2 sa nahrádza takto:

               „Znenia aktov ES, ktoré sa majú začleniť do príloh k dohode v súlade s článkom 102 ods. 1, sú v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku rovnako autentické tak, ako sú uverejnené v Úradnom vestníku Európskej únie. Vyhotovujú sa v islandskom a nórskom jazyku a Spoločný výbor EHP ich overuje spolu s príslušnými rozhodnutiami uvedenými v odseku 1.“

               2.Znenie článku 11 ods. 1 sa nahrádza takto:

               „Rozhodnutia Spoločného výboru EHP, ktorými sa menia prílohy alebo protokoly k dohode, sa v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku uverejňujú v oddiele EHP Úradného vestníka Európskej únie a v islandskom a nórskom jazyku v dodatku EHP k Úradnému vestníku Európskej únie.“

               Článok 2

               Toto rozhodnutie nadobúda účinnosť dňa alebo dňom nadobudnutia platnosti Dohody o rozšírení EHP z roku 2014, podľa toho, čo nastane neskôr.

               Predbežne sa uplatňuje od 12. apríla 2014.

               Článok 4

               Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               V Bruseli

                     Za Spoločný výbor EHP

                     predseda

                     tajomníci
                     Spoločného výboru EHP

                     (1)
                  Ú. v. EÚ L ...

                     (2)
                  Ú. v. ES L 85, 30.3.1994, s. 60.

                     (3)
                  Ú. v. EÚ L 161, 23.6.2005, s. 54.


               EURÓPSKA KOMISIA
            V Bruseli9. 11. 2017
            COM(2017) 588 final
            2017/0295(NLE)
            Návrh
            ROZHODNUTIE RADY,
            ktorým sa stanovuje pozícia, ktorá sa má prijať v mene Európskej únie v spoločnom výbore vytvorenom na základe Dohody medzi Európskou úniou a Azerbajdžanskou republikou o zjednodušení udeľovania víz, pokiaľ ide o prijatie jeho rokovacieho poriadku

               DÔVODOVÁ SPRÁVA

               1.KONTEXT NÁVRHU

               Dohoda medzi Európskou úniou a Azerbajdžanskou republikou o zjednodušení vydávania krátkodobých víz občanom Azerbajdžanskej republiky a Európskej únie nadobudla platnosť 1. septembra 2014
                  1
               . Dohodou sa na základe reciprocity stanovili právne záväzné práva a povinnosti vzťahujúce sa obidve strany s cieľom zjednodušiť postupy vydávania víz občanom Azerbajdžanu a EÚ. Článkom 12 tejto dohody sa vytvoril spoločný výbor, ktorého úlohou je monitorovať vykonávanie dohody. V článku 12 ods. 4 dohody sa uvádza, že spoločný výbor prijme svoj rokovací poriadok.

               Rokovací poriadok sa má prijať prostredníctvom rozhodnutia spoločného výboru a nebude súčasťou dohody.

               2.PRÁVNY ZÁKLAD, SUBSIDIARITA A PROPORCIONALITA

               •Právny základ

               Rada splnomocňuje zástupcu EÚ v spoločnom výbore, t. j. Komisiu, prijať rokovací poriadok na základe tohto návrhu. Rokovací poriadok má spoločnému výboru pomôcť pri organizácii práce, príprave a riadení jeho zasadnutí.

               3.VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

                  Rokovací poriadok tak, ako je uvedený v prílohe k tomuto návrhu rozhodnutia Rady, je výsledkom konzultácií s príslušnými orgánmi Azerbajdžanu vykonaných na prvom a druhom zasadnutí spoločného výboru a prostredníctvom výmeny e-mailov v čase medzi zasadnutiami (naposledy 5. júna 2017). S členskými štátmi sa konzultovalo písomným postupom, ktorý sa skončil 16. júna 2017.

               4.VPLYV NA ROZPOČET

               Tento návrh nemá žiadny vplyv na rozpočet EÚ.

               2017/0295 (NLE)

               Návrh

               ROZHODNUTIE RADY,

               ktorým sa stanovuje pozícia, ktorá sa má prijať v mene Európskej únie v spoločnom výbore vytvorenom na základe Dohody medzi Európskou úniou a Azerbajdžanskou republikou o zjednodušení udeľovania víz, pokiaľ ide o prijatie jeho rokovacieho poriadku

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 77 ods. 2 písm. a) v spojení s jej článkom 218 ods. 9,

               so zreteľom na rozhodnutie Rady 2014/242/EÚ zo 14. apríla 2014 o uzavretí Dohody medzi Európskou úniou a Azerbajdžanskou republikou o zjednodušení udeľovania víz
                  2
               ,

               so zreteľom na návrh Európskej komisie,

               keďže:

               (1)Dohoda medzi Európskou úniou a Azerbajdžanskou republikou o zjednodušení udeľovania víz
                  3
                (ďalej len „dohoda“) nadobudla platnosť 1. septembra 2014.

               (2)Článkom 12 tejto dohody sa vytvoril spoločný výbor, aby spravoval dohodu. V odseku 4 tohto článku sa stanovuje, že spoločný výbor prijme svoj rokovací poriadok.

               (3)Rokovací poriadok je potrebný na zorganizovanie práce spoločného výboru, ktorý je poverený správou dohody a monitorovaním jej vykonávania.

               (4)Je preto vhodné stanoviť pozíciu, ktorá sa má prijať v mene Európskej únie v rámci spoločného výboru, pokiaľ ide o prijatie rokovacieho poriadku Spoločného výboru na účely správy dohody.

               (5)Toto rozhodnutie predstavuje vývoj ustanovení schengenského acquis, na ktorom sa Spojené kráľovstvo nezúčastňuje v súlade s rozhodnutím Rady 2000/365/ES z 29. mája 2000, ktoré sa týka požiadavky Spojeného kráľovstva Veľkej Británie a Severného Írska zúčastňovať sa na niektorých ustanoveniach schengenského acquis. Spojené kráľovstvo sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (6)Toto rozhodnutie predstavuje vývoj ustanovení schengenského acquis, na ktorom sa Írsko nezúčastňuje v súlade s rozhodnutím Rady 2002/192/ES z 28. februára 2002 o požiadavke Írska zúčastňovať sa na niektorých ustanoveniach schengenského acquis. Írsko sa preto nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu.

               (7)V súlade s článkami 1 a 2 Protokolu (č. 22) o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na prijatí tohto rozhodnutia, nie je ním viazané ani nepodlieha jeho uplatňovaniu,

               PRIJALA TOTO ROZHODNUTIE:

               Článok 1

               Pozícia, ktorá sa má prijať v mene Európskej únie v spoločnom výbore vytvorenom podľa článku 12 Dohody medzi Európskou úniou a Azerbajdžanskou republikou o zjednodušení udeľovania víz, pokiaľ ide o prijatie rokovacieho poriadku spoločného výboru, sa má opierať o návrh rozhodnutia spoločného výboru, ktorý je pripojený k tomuto rozhodnutiu.

               Článok 2

               Toto rozhodnutie nadobúda účinnosť dňom jeho prijatia.

               V Bruseli

                     Za Radu

                     predseda

                     (1)
                  Ú. v. EÚ L 128, 30.4.2014, s. 49 – 60.

                     (2)
                  Ú. v. EÚ L 128, 30.4.2014, s. 47 – 48.

                     (3)
                  Ú. v. EÚ L 128, 30.4.2014, s. 49 – 60.

    ---documentbreak---

               EURÓPSKA KOMISIA
            V Bruseli9. 11. 2017
            COM(2017) 588 final
            PRÍLOHA
            k
            návrhu rozhodnutia Rady
            ktorým sa stanovuje pozícia, ktorá sa má zaujať v mene Európskej únie v spoločnom výbore zriadenom na základe Dohody medzi Európskou úniou a Azerbajdžanskou republikou o zjednodušení udeľovania víz, pokiaľ ide o prijatie jeho rokovacieho poriadku

               NÁVRH

               ROZHODNUTIE č. … SPOLOČNÉHO VÝBORU PRE ZJEDNODUŠENIE UDEĽOVANIA VÍZ
               ZRIADENÉHO NA ZÁKLADE DOHODY MEDZI EURÓPSKOU ÚNIOU A AZERBAJDŽANSKOU REPUBLIKOU O ZJEDNODUŠENÍ UDEĽOVANIA VÍZ

               z …,

               pokiaľ ide o prijatie jeho rokovacieho poriadku

               VÝBOR,

               so zreteľom na Dohodu medzi Európskou úniou a Azerbajdžanskou republikou o zjednodušení udeľovania víz (ďalej len „dohoda“), a najmä na jej článok 12 ods. 4,

               keďže uvedená dohoda nadobudla platnosť 1. septembra 2014,

               SA ROZHODOL PRIJAŤ TENTO ROKOVACÍ PORIADOK:

               Článok 1

               Predsedníctvo

               Spoločnému výboru pre zjednodušenie udeľovania víz spoločne predsedajú zástupca Európskej únie a zástupca Azerbajdžanskej republiky.

               Článok 2

               Úlohy spoločného výboru

               1.V súlade s článkom 12 ods. 2 dohody plní spoločný výbor pre zjednodušenie udeľovania víz najmä tieto úlohy:

               a)monitoruje uplatňovanie tejto dohody;

               b)navrhuje zmeny alebo dodatky k tejto dohode;

               c)urovnáva spory vyplývajúce z výkladu alebo uplatňovania ustanovení tejto dohody.

               2.Spoločný výbor pre zjednodušenie udeľovania víz môže odsúhlasiť odporúčania obsahujúce usmernenia alebo „najlepšie postupy“ s cieľom uľahčiť vykonávanie dohody.

               Článok 3

               Zasadnutia

               1.Spoločný výbor pre zjednodušenie udeľovania víz zasadá v prípade potreby kedykoľvek na žiadosť zmluvných strán, najmenej však raz za rok.

               2.Zmluvné strany sa v usporadúvaní zasadnutí striedajú, pokiaľ nie je dohodnuté inak.

               3.Zasadnutia spoločného výboru pre zjednodušenie udeľovania víz zvolávajú spolupredsedovia výboru.

               4.Spolupredsedovia stanovujú dátum zasadnutia a vymieňajú si potrebné dokumenty včas na zabezpečenie primeranej prípravy, podľa možnosti 30 dní pred zasadnutím.

               5.Praktickú organizáciu zasadnutia zabezpečuje hostiteľská zmluvná strana.

               Článok 4

               Delegácie

               Zmluvné strany sa najmenej sedem dní pred zasadnutím navzájom informujú o plánovanom zložení svojich delegácií.

               Článok 5

               Program zasadnutí

               1.Spolupredsedovia zostavia predbežný program každého zasadnutia najmenej 14 dní pred zasadnutím. Do predbežného programu sa zaraďujú body, v prípade ktorých bola žiadosť o ich zaradenie do programu doručená niektorému zo spolupredsedov najneskôr 14 dní pred zasadnutím.

               2.Ktorákoľvek zo zmluvných strán môže so súhlasom druhej zmluvnej strany kedykoľvek pred zasadnutím doplniť body do predbežného programu. Žiadosti o doplnenie bodov do predbežného programu sa zasielajú písomne a takýmto žiadostiam sa podľa možnosti vyhovie.

               3.Konečný program prijmú spolupredsedovia na začiatku každého zasadnutia. Body, ktoré nie sú v predbežnom programe, možno do programu zaradiť so súhlasom zmluvných strán a prerokovať v rozsahu, v akom to bude možné.

               Článok 6

               Zápisnica zo zasadnutia

               1.Návrh zápisnice pripraví čo najskôr spolupredseda, ktorý predsedal danému zasadnutiu.

               2.Vo všeobecnosti sa v tejto zápisnici vo vzťahu ku každému bodu programu uvádzajú:

               a)podklady predložené spoločnému výboru pre zjednodušenie udeľovania víz;

               b)vyjadrenia, o ktorých zaznamenanie požiadala niektorá zo strán, ako aj

               c)prijaté rozhodnutia, odporúčania a závery týkajúce sa určitého bodu.

               3.V zápisnici sa zaznamenávajú aj účastníci v rámci jednotlivých delegácií, ako aj ministerstvo, agentúra alebo inštitúcia, ktoré zastupujú.

               4.Zápisnicu schvaľuje spoločný výbor pre zjednodušenie udeľovania víz na svojom nasledujúcom zasadnutí.

               Článok 7

               Rozhodnutia a odporúčania spoločného výboru pre zjednodušenie udeľovania víz

               1.Spoločný výbor pre zjednodušenie udeľovania víz prijíma rozhodnutia dohodou medzi oboma zmluvnými stranami.

               2.Rozhodnutia spoločného výboru pre zjednodušenie udeľovania víz majú názov „rozhodnutie“, za ktorým nasleduje poradové číslo a opis predmetu úpravy. Takisto sa uvádza dátum, kedy rozhodnutie nadobúda účinnosť. Rozhodnutia podpisujú zástupcovia spoločného výboru pre zjednodušenie udeľovania víz, ktorí sú oprávnení konať v mene zmluvných strán. Rozhodnutia sa vypracúvajú dvojmo, pričom každé znenie je rovnako autentické.

               3.Odseky 1 a 2 sa primerane uplatňujú aj na odporúčania spoločného výboru pre zjednodušenie udeľovania víz.

               Článok 8

               Náklady

               1.Každá zmluvná strana zodpovedá za náklady, ktoré vznikli z dôvodu jej účasti na zasadnutiach spoločného výboru pre zjednodušenie udeľovania víz, vrátane výdavkov na zamestnancov, cestovného a diét, ako aj výdavkov na poštovné alebo telekomunikácie.

               2.Ostatné náklady súvisiace s organizáciou zasadnutí vo všeobecnosti znáša zmluvná strana, ktorá dané zasadnutie usporadúva.

               Článok 9

               Administratívne postupy

               1.Pokiaľ nie je rozhodnuté inak, zasadnutia spoločného výboru pre zjednodušenie udeľovania víz sú neverejné.

               2.So zápisnicami a ostatnými dokumentmi spoločného výboru pre zjednodušenie udeľovania víz sa zaobchádza ako s dôvernými informáciami.

               3.Na zasadnutia možno po vzájomnej dohode oboch predsedov pozvať aj iných účastníkov než úradných zástupcov zmluvných strán a členských štátov; na takýchto účastníkov sa vzťahujú rovnaké požiadavky týkajúce sa dôvernosti.

               4.Zmluvné strany môžu zorganizovať verejné informatívne stretnutia alebo inak informovať zainteresovanú verejnosť o výsledkoch zasadnutí spoločného výboru.

               Článok 10

               Nadobudnutie účinnosti

               Toto rozhodnutie nadobúda účinnosť dňom jeho prijatia spoločným výborom pre zjednodušenie udeľovania víz.

               Za Európsku úniu
                     Za Azerbajdžanskú republiku

               SPOLOČNÉ VYHLÁSENIE PRILOŽENÉ K ROKOVACIEMU PORIADKU SPOLOČNÉHO VÝBORU PRE SPRÁVU DOHODY MEDZI EÚ A AZERBAJDŽANOM O ZJEDNODUŠENÍ UDEĽOVANIA VÍZ

               S cieľom zabezpečiť nepretržité, harmonizované a riadne vykonávanie dohody udržiavajú Azerbajdžanská republika, Európska komisia a členské štáty v období medzi jednotlivými formálnymi zasadnutiami spoločného výboru neformálne kontakty, aby mohli riešiť prípadné naliehavé otázky. Na ďalšom zasadnutí spoločného výboru sa poskytne správa o týchto naliehavých otázkach a neformálnych kontaktoch.


               EURÓPSKA KOMISIA
            V Bruseli14. 11. 2017
            COM(2017) 643 final
            2017/0297(COD)
            Návrh
            ROZHODNUTIE EURÓPSKEHO PARLAMENTU A RADY,
            ktorým sa mení rozhodnutie Rady 2003/17/ES, pokiaľ ide o rovnocennosť inšpekcií v teréne uskutočňovaných v Brazílii v prípade množiteľského porastu pre produkciu osiva krmovín a množiteľského porastu pre produkciu osiva obilnín a v prípade rovnocennosti osiva krmovín a osiva obilnín vyprodukovaného v Brazílii, a pokiaľ ide o rovnocennosť inšpekcií v teréne uskutočňovaných v Moldavsku v prípade množiteľského porastu pre produkciu osiva obilnín, množiteľského porastu pre produkciu osiva zelenín a množiteľského porastu pre produkciu osiva olejnín a priadnych rastlín a v prípade rovnocennosti osiva obilnín, zelenín, olejnín a priadnych rastlín vyprodukovaného v Moldavsku

               DÔVODOVÁ SPRÁVA

               1.KONTEXT NÁVRHU

               Rozhodnutím Rady 2003/17/ES sa určitým tretím krajinám udeľuje rovnocennosť, pokiaľ ide o inšpekcie v teréne a produkciu osiva určitých druhov, ktoré sa vykonávajú v súlade so smernicami 66/401/EHS, 66/402/EHS, 2002/54/ES a 2002/57/ES. Vnútroštátne predpisy pre osivo zozbierané a kontrolované v týchto krajinách poskytujú rovnaké záruky, pokiaľ ide o vlastnosti osiva a spôsoby jeho testovania na účely identifikácie osiva, značenia a kontroly, ako predpisy uplatňované pre osivo zozbierané a kontrolované v Európskej únii. Keďže Brazília a Moldavsko nie sú medzi týmito tretími krajinami, osivo v nich zozbierané sa nemôže dovážať do EÚ.

               Brazília predložila Komisii žiadosť, aby sa na jej osivo krmovín a obilnín vzťahovalo rozhodnutie Rady 2003/17/ES, pokiaľ ide o rovnocennosť takéhoto osiva.

               Moldavsko požiadalo Komisiu, aby sa na jeho osivo obilnín, olejnín, priadnych rastlín a zelenín vzťahovalo to isté rozhodnutie, pokiaľ ide o rovnocennosť takéhoto osiva.

               V reakcii na tieto žiadosti Komisia preskúmala brazílske a moldavské právne predpisy v tejto veci. Potom vykonala audit inšpekcií v teréne a systémov potvrdzovania (certifikácie) osiva v Brazílii a Moldavsku. Dospela k záveru, že požiadavky a systémy týchto krajín sú rovnocenné s požiadavkami EÚ a poskytujú rovnaké záruky.

               Preto je vhodné uznať brazílske osivo za rovnocenné s osivom krmovín a osivom obilnín, ktoré sa zozbieralo, vyprodukovalo a skontrolovalo v EÚ. To by sa mohlo uskutočniť prostredníctvom rozhodnutia, ktoré má prijať Európsky parlament a Rada.

               Podobne je vhodné uznať moldavské osivo za rovnocenné s osivom obilnín, olejnín, priadnych rastlín a zelenín, ktoré sa zbiera, produkuje a kontroluje v EÚ. Mohlo by sa to uskutočniť prostredníctvom rozhodnutia, ktoré má prijať Európsky parlament a Rada.

               2.VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               Uznanie rovnocennosti právnych požiadaviek a úradných kontrol tretej krajiny pre potvrdzovanie osív je technickým opatrením. Jeho súčasťou je posúdenie zavedených právnych predpisov a kontrolných systémov, a tým aj schopnosti konkrétnej tretej krajiny vykonávať potvrdzovanie osív. Toto opatrenie sa vykonáva v súlade s požiadavkami stanovenými v prílohe II k rozhodnutiu 2003/17/ES. Keďže nemá žiadny vplyv na politické otázky, nie je potrebné posúdenie vplyvu.

               Semenárske odvetvie EÚ a členské štáty na poradných stretnutiach so zainteresovanými stranami a na niekoľkých zasadnutiach Stáleho výboru pre rastliny, zvieratá, potraviny a krmivá (PAFF) vyzvali Komisiu, aby uskutočnila kroky v tejto oblasti. Očakáva sa, že toto rozhodnutie bude mať prínos pre semenárske spoločnosti EÚ pôsobiace v Brazílii a Moldavsku, pre potenciálnych dovozcov v EÚ dovážajúcich osivo z týchto krajín a pre poľnohospodárov v EÚ, ktorí budú mať vďaka nemu prístup k širšiemu sortimentu osiva.

               Komisia takisto zorganizovala štvortýždňovú verejnú konzultáciu o pláne súvisiacom s týmto návrhom, ktorá sa uzavrela 22. augusta 2017. Doručilo sa niekoľko pripomienok, z ktorých boli všetky pozitívne a vyjadrovali podporu tomuto návrhu. Niektoré zainteresované strany očakávajú, že akt podporí vzájomnosť v obchode s osivom.

               3.PRÁVNE PRVKY NÁVRHU

               Cieľom návrhu je vykonať článok 16 ods. 1 smernice 66/401/EHS, článok 16 ods. 1 smernice 66/402/EHS a článok 20 ods. 1 smernice 2002/57/ES, vložiť do rozhodnutia Rady 2003/17/ES článok 37 ods. 1 smernice 2002/55/ES v súvislosti s uznávaním rovnocennosti osiva krmovín, obilnín, zelenín, olejnín a priadnych rastlín, ktoré bolo zozbierané v tretej krajine, pokiaľ ide o konkrétne záruky a ustanovenia uvedenej smernice, a vykonať článok 37 ods. 1 smernice 2002/55/ES.

               4.VPLYV NA ROZPOČET

               Návrh nemá žiadny vplyv na rozpočet.

               2017/0297 (COD)

               Návrh

               ROZHODNUTIE EURÓPSKEHO PARLAMENTU A RADY,

               ktorým sa mení rozhodnutie Rady 2003/17/ES, pokiaľ ide o rovnocennosť inšpekcií v teréne uskutočňovaných v Brazílii v prípade množiteľského porastu pre produkciu osiva krmovín a množiteľského porastu pre produkciu osiva obilnín a v prípade rovnocennosti osiva krmovín a osiva obilnín vyprodukovaného v Brazílii, a pokiaľ ide o rovnocennosť inšpekcií v teréne uskutočňovaných v Moldavsku v prípade množiteľského porastu pre produkciu osiva obilnín, množiteľského porastu pre produkciu osiva zelenín a množiteľského porastu pre produkciu osiva olejnín a priadnych rastlín a v prípade rovnocennosti osiva obilnín, zelenín, olejnín a priadnych rastlín vyprodukovaného v Moldavsku

               EURÓPSKY PARLAMENT A RADA EURÓPSKEJ ÚNIE,

               so zreteľom na Zmluvu o fungovaní Európskej únie,

               so zreteľom na smernicu Rady 66/401/EHS zo 14. júna 1966 o obchodovaní s osivom krmovín
                  1
               , a najmä na jej článok 16 ods. 1,

               so zreteľom na smernicu Rady 66/402/EHS zo 14. júna 1966 o obchodovaní s osivom obilnín
                  2
               , a najmä na jej článok 16 ods. 1,

               so zreteľom na smernicu Rady 2002/55/ES z 13. júna 2002 o obchodovaní s osivom zelenín
                  3
               , a najmä na jej článok 37 ods. 1,

               so zreteľom na smernicu Rady 2002/57/ES z 13. júna 2002 o obchodovaní s osivom olejnín a priadnych rastlín
                  4
               , a najmä na jej článok 20 ods. 1,

               so zreteľom na návrh Európskej komisie,

               po postúpení návrhu legislatívneho aktu národným parlamentom,

               so zreteľom na stanovisko Európskeho hospodárskeho a sociálneho výboru
                  5
               ,

               so zreteľom na stanovisko Výboru regiónov
                  6
               ,

               konajúc v súlade s riadnym legislatívnym postupom,

               keďže:

               (1)V rozhodnutí Rady 2003/17/ES
                  7
                sa stanovuje, že inšpekcie v teréne vykonávané na určitých množiteľských porastoch v uvedených tretích krajinách sa za určitých podmienok majú považovať za rovnocenné inšpekciám v teréne uskutočňovaným v súlade s právnymi predpismi Únie a že za určitých podmienok sa osivo určitých druhov krmovín, obilnín, repy, olejnín a priadnych rastlín vyprodukované v týchto krajinách má považovať za rovnocenné osivu vyprodukovanému v súlade s právnymi predpismi Únie.

               (2)Brazília predložila Komisii žiadosť o uznanie rovnocennosti svojho systému inšpekcií v teréne v prípade osiva krmovín a obilnín, ako aj o uznanie rovnocennosti osiva krmovín a obilnín, ktoré sa vyprodukovalo a potvrdilo v Brazílii.

               (3)Komisia preskúmala príslušné právne predpisy Brazílie a v roku 2016 uskutočnila audit týkajúci sa systému úradných kontrol a potvrdzovania osiva krmovín a obilnín v Brazílii a jeho rovnocennosť s požiadavkami Únie
                  8
               .

               (4)Na základe auditu sa dospelo k záveru, že inšpekcie v teréne v prípade množiteľského porastu pre produkciu osiva, odberu vzoriek, testovania a následnej úradnej kontroly osiva krmovín a obilnín sa náležite vykonávajú a spĺňajú podmienky prílohy II k rozhodnutiu 2003/17/ES a príslušné požiadavky smerníc 66/401/EHS a 66/402/EHS. Okrem toho sa dospelo k záveru, že vnútroštátne orgány zodpovedné za vykonávanie potvrdzovania osiva v Brazílii sú spôsobilé a náležite vykonávajú svoju činnosť.

               (5)Moldavsko predložilo Komisii žiadosť o uznanie rovnocennosti svojho systému inšpekcií v teréne v prípade osiva obilnín, zelenín, olejnín a priadnych rastlín, ako aj o uznanie rovnocennosti osiva obilnín, zelenín, olejnín a priadnych rastlín, ktoré sa produkuje a potvrdzuje v Brazílii.

               (6)Komisia preskúmala príslušné právne predpisy Moldavska a v roku 2016 uskutočnila audit týkajúci sa systému úradných kontrol a potvrdzovania osiva obilnín, zelenín, olejnín a priadnych rastlín v Moldavsku a ich rovnocennosti s požiadavkami Únie
                  9
               .

               (7)Na základe auditu sa dospelo k záveru, že inšpekcie v teréne v prípade množiteľského porastu pre produkciu osiva, odberu vzoriek, testovania a následnej úradnej kontroly osiva obilnín, zelenín, olejnín a priadnych rastlín sa vykonávajú náležite a zároveň spĺňajú podmienky prílohy II k rozhodnutiu 2003/17/ES a príslušné požiadavky smerníc 66/402/EHS, 2002/55/ES a 2002/57/ES. Okrem toho sa dospelo k záveru, že vnútroštátne orgány zodpovedné za vykonávanie potvrdzovania osiva v Moldavsku sú spôsobilé a náležite vykonávajú svoju činnosť.

               (8)Preto je vhodné uznať rovnocennosť v súvislosti s inšpekciami v teréne uskutočňovanými v prípade osiva krmovín a obilnín v Brazílii, a v súvislosti s osivom krmovín a obilnín vyprodukovaným v Brazílii, ktoré úradne potvrdili brazílske orgány.

               (9)Takisto je vhodné uznať rovnocennosť v súvislosti s inšpekciami v teréne uskutočňovanými v prípade osiva obilnín, zelenín, olejnín a priadnych rastlín v Moldavsku, a v súvislosti s osivom obilnín, zelenín, olejnín a priadnych rastlín vyprodukovaným v Moldavsku, ktoré úradne potvrdili moldavské orgány.

               (10)V Únii existuje dopyt po dovoze osiva zelenín z tretích krajín vrátane Moldavska. Preto by sa ustanovenia rozhodnutia 2003/17/ES mali vzťahovať na osivo zelenín uvedené v smernici 2002/55/ES s cieľom reagovať na požiadavky týkajúce sa týchto osív, ktoré pochádzajú z Moldavska a ktoré v budúcnosti môžu pochádzať aj z iných tretích krajín.

               (11)Na účely súladu tohto rozhodnutia s platnými pravidlami Medzinárodného združenia pre kontrolu osív (International Seed Testing Association, ISTA) by dotknutá tretia krajina mala ako oficiálnu informáciu vydať vyhlásenie, že osivo bolo podrobené odberu vzoriek a testovaniu podľa pravidiel ISTA pre oranžové alebo modré potvrdenia, a takéto potvrdenia by mali sprevádzať zásielky osiva.

               (12)Rozhodnutie 2003/17/ES by sa preto malo zodpovedajúcim spôsobom zmeniť,

               PRIJALI TOTO ROZHODNUTIE:

               Článok 1
               Zmeny rozhodnutia 2003/17/ES

               Rozhodnutie 2003/17/ES sa mení takto:

               1.V článku 1 sa úvodná veta nahrádza takto:

               „Inšpekcie v teréne týkajúce sa množiteľského porastu pre produkciu osiva druhov uvedených v prílohe I, uskutočňované v tretích krajinách uvedených v tej istej prílohe, sa považujú za rovnocenné inšpekciám v teréne uskutočňovaným v súlade so smernicami 66/401/EHS, 66/402/EHS, 2002/54/ES, 2002/55/ES a 2002/57/ES za predpokladu, že:“

               2.Článok 2 sa nahrádza takto:

               „Článok 2

               Osivo druhov uvedených v prílohe I, ktoré bolo vyprodukované v tretích krajinách uvedených v tej istej prílohe a úradne potvrdené orgánmi uvedenými v tej istej prílohe, sa považuje za rovnocenné osivu, ktoré je v súlade so smernicami 66/401/EHS, 66/402/EHS, 2002/54/ES, 2002/55/ES a 2002/57/ES, pokiaľ spĺňa podmienky stanovené v prílohe II bode B.“

               3.Článok 3 sa mení takto:

               a)odsek 1 sa nahrádza takto:

               „1.Pokiaľ má rovnocenné osivo „vymenenú etiketu alebo je opätovne zabalené“ v Spoločenstve v zmysle schém OECD týkajúcich sa potvrdzovania odrôd osiva určeného pre medzinárodný obchod*, analogicky sa uplatňujú ustanovenia smerníc 66/401/EHS, 66/402/EHS, 2002/54/ES, 2002/55/ES a 2002/57/ES o opätovnom uzatváraní balení vyprodukovaných v Spoločenstve.

               Prvým pododsekom nie sú dotknuté pravidlá OECD uplatniteľné na takéto operácie.

               ______________

               *Schémy OECD týkajúce sa potvrdzovania odrôd osiva určeného pre medzinárodný obchod, http://www.oecd.org/tad/code/seeds.htm“

               b)Odsek 2 písm. b) sa nahrádza takto:

               „b)pre malé balenia ES v zmysle smerníc 66/401/EHS, 2002/54/ES alebo 2002/55/ES.“

               4.Prílohy sa menia v súlade s prílohou k tomuto rozhodnutiu.

               Článok 2
               Nadobudnutie účinnosti

               Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie.

               Článok 3
               Adresáti

               Toto rozhodnutie je určené členským štátom.

               V Bruseli

                  Za Európsky parlament
                        Za Radu

                  predseda
                        predseda

                     (1)
                  Ú. v. ES 125, 11.7.1966, s. 2298/66.

                     (2)
                  Ú. v. ES 125, 11.7.1966, s. 2309/66.

                     (3)
                  Ú. v. ES L 193, 20.7.2002, s. 33.

                     (4)
                  Ú. v. ES L 193, 20.7.2002, s. 74.

                     (5)
                  Ú. v. EÚ C, s. .

                     (6)
                  Ú. v. EÚ C, s. .

                     (7)
                  Rozhodnutie Rady 2003/17/ES zo 16. decembra 2002 o rovnocennosti terénnych inšpekcií uskutočňovaných v tretích krajinách na množiteľskom poraste pre produkciu osiva a o rovnocennosti osiva vyprodukovaného v tretích krajinách (Ú. v. ES L 8/10, 14.1.2003).

                     (8)
                  Záverečná správa z auditu vykonaného v Brazílii od 11. apríla 2016 do 19. apríla 2016 s cieľom posúdiť systém úradných kontrol a potvrdzovania osiva a jeho rovnocennosť s požiadavkami Európskej únie.

                     (9)
                  Záverečná správa z auditu vykonaného v Moldavskej republike od 14. júna do 21. júna 2016 s cieľom posúdiť systém úradných kontrol a potvrdzovanie osiva a ich rovnocennosť s požiadavkami Európskej únie.

    ---documentbreak---

               EURÓPSKA KOMISIA
            V Bruseli14. 11. 2017
            COM(2017) 643 final
            PRÍLOHA
            k
            návrhuROZHODNUTIA EURÓPSKEHO PARLAMENTU A RADY,
            ktorým sa mení rozhodnutie Rady 2003/17/ES, pokiaľ ide o rovnocennosť inšpekcií v teréne uskutočňovaných v Brazílii v prípade množiteľského porastu pre produkciu osiva krmovín a množiteľského porastu pre produkciu osiva obilnín a v prípade rovnocennosti osiva krmovín a osiva obilnín vyprodukovaného v Brazílii, a pokiaľ ide o rovnocennosť inšpekcií v teréne uskutočňovaných v Moldavsku v prípade množiteľského porastu pre produkciu osiva obilnín, množiteľského porastu pre produkciu osiva zelenín a množiteľského porastu pre produkciu osiva olejnín a priadnych rastlín a v prípade rovnocennosti osiva obilnín, zelenín, olejnín a priadnych rastlín vyprodukovaného v Moldavsku

               PRÍLOHA

               Prílohy I a II sa menia takto:

               1.Príloha I sa mení takto:

               a)do tabuľky sa v abecednom poradí vkladajú tieto zápisy:

                        „BR

                        Ministry of Agriculture, Livestock and Food Supply

                        Esplanada dos Ministérios, bloco D

                        70.043-900 Brasilia-DF

                        66/401/EHS

                        66/402/EHS“

                        „MD

                        National Agency for Food Safety (ANSA)

                        str. Mihail Kogălniceanu 63,

                        MD-2009, Chisinau

                        66/402/EHS

                        2002/55/ES

                        2002/57/ES“;

               b)v poznámke pod čiarou k uvedenej tabuľke sa v abecednom poradí vkladajú tieto výrazy: „BR – Brazília“, „MD – Moldavsko“.

               2.Príloha II sa mení takto:

               a)v bode A odseku 1 sa piata zarážka nahrádza takto:

               „–osivo kukurice a ciroku, v prípade Zea mays a ciroku podľa smernice 66/402/EHS,

               –osivo zelenín, v prípade druhov podľa smernice 2002/55/ES.“;

               b)bod B sa mení takto:

               i)v odseku 1 prvom pododseku sa piata zarážka nahrádza takto:

               „–osivo kukurice a ciroku, v prípade Zea mays a ciroku podľa smernice 66/402/EHS,

               –osivo zelenín, v prípade druhov podľa smernice 2002/55/ES.“;

               ii)v odseku 2.1 sa zarážky nahrádzajú takto:

               „–smernica 66/401/EHS, príloha II,

               –smernica 66/402/EHS, príloha II,

               –smernica 2002/54/ES, príloha I bod B,

               –smernica 2002/55/ES, príloha II,

               –smernica 2002/57/ES, príloha II.“;

               iii)v odseku 2.2 sa zarážky nahrádzajú takto:

               „–smernica 66/401/EHS, príloha III, stĺpce 3 a 4,

               –smernica 66/402/EHS, príloha III, stĺpce 3 a 4,

               –smernica 2002/54/ES, príloha II, druhý riadok,

               –smernica 2002/55/ES, príloha III,

               –smernica 2002/57/ES, príloha III, stĺpce 3 a 4.“;

               iv)v odseku 3.1 sa druhá zarážka nahrádza takto:

               „–prehlásenie, že osivo bolo podrobené odberu vzoriek a otestované v súlade s platnými medzinárodnými metódami: „Odber vzoriek a analýzy vykonané v súlade s pravidlami ISTA na účely vydávania oranžových alebo modrých potvrdení …(názov alebo skratka útvaru ISTA pre testovanie osiva)̒“;

               v)odsek 4 sa nahrádza takto:

               „4.Zásielky osiva musia byť sprevádzané oranžovým alebo modrým potvrdením ISTA, v ktorom sú uvedené údaje o podmienkach uvedených v odseku 2.“